Κατηχητικές διδακτικές προσεγγίσεις σε χώρες Ιεραποστολής της Ανατολικής Αφρικής
Creators: name: Ζαφειρίου, Αλέξιος Αχιλλέα-Ορέστη
Publisher: name: Aristotle University of Thessaloniki
Year: 2018
Subjects: Κατήχηση
Ορθόδοξη Ιεραποστολή
Διδακτικές Προσεγγίσεις
Ανατολική Αφρική
Catechesis
Orthodox Mission
Didactical Approaches
East Africa

description: Η παρούσα εργασία με θέμα «Κατηχητικές διδακτικές προσεγγίσεις σε χώρες Ιεραποστολής της Ανατολικής Αφρικής» αποτελεί μεταπτυχιακή εργασία, η οποία εκπονήθηκε για το πρόγραμμα μεταπτυχιακών σπουδών και του Τμήματος Θεολογίας και παραδόθηκε τον Αύγουστο του 2018. Έναυσμα για την ενασχόληση με το παρόν ζήτημα είναι η προσωπική ενασχόληση με την ορθόδοξη Ιεραποστολή και οι προσωπικές επισκέψεις, πράγμα το οποίο αποτυπώνεται έντονα στο περιεχόμενο της εργασίας. Σκοπός της παρούσας εργασίας με θέμα «Κατηχητικές και διδακτικές προσεγγίσεις σε ιεραποστολικές χώρες της Ανατολικής Αφρικής» είναι η παρουσίαση της ιεραποστολικής κίνησης της Μίας, Αγίας, Καθολικής και Αποστολικής Εκκλησίας (εφεξής: Εκκλησίας) στο Πατριαρχείο Αλεξάνδρειας και, ειδικότερα, στις χώρες της Ανατολικής Αφρικής. Απώτερος σκοπός της εργασίας είναι η επιλογή κατηχητικού μαθήματος και η προσπάθεια προσέγγισης των γηγενών μέσω της διδασκαλίας βασικών ορθόδοξων αρχών, η καταγραφή συμπερασμάτων και η ανατροφοδότηση. Η πορεία της εργασίας ομοιάζει στη μεθοδολογική προσέγγιση της ανθρωπολογίας, την «επιτόπια έρευνα», εφόσον οι διαδικασίες που πραγματοποιήθηκαν στηρίζονται στη διαμονή και την προσωπική μαρτυρία των προσπαθειών της Εκκλησίας για το φωτισμό των εκεί αδερφών, καθώς και σε μαρτυρίες, προσωπικές συνεντεύξεις και συζητήσεις με άμεσα εμπλεκόμενα άτομα. Γίνεται προσπάθεια να τηρηθούν όσο το δυνατόν περισσότερο τυπικές και αντικειμενικές θέσεις. Άλλωστε, η όλη εργασία είναι διανθισμένη, με αρκετές προφορικές εμπειρίες, οι οποίες σε μερικές περιπτώσεις θα παραμείνουν ανώνυμες, με σεβασμό στην προσωπική επιθυμία των πληροφορητών. Ως προς τη δομή της εργασίας, η παρούσα εργασία δομείται από ένα πρώτο μέρος, θεωρητικό, που επιχειρεί μια θεωρητική προσέγγιση επιμέρους θεολογικών και εκκλησιαστικών ζητημάτων τα οποία πλαισιώνουν τα ζητήματα της ιεραποστολής και της κατήχησης και παρουσιάζει την εκκλησιαστική εικόνα των χωρών της Αφρικής και ένα δεύτερο μέρος που αφορά στις κατηχητικές και διδακτικές προτάσεις. Ακολούθως, αναπτύσσεται το δεύτερο μέρος της εργασίας, το οποίο συνιστά τις κατηχητικές-διδακτικές προτάσεις για τις χώρες της Αφρικής, την ερμηνεία της ανταπόκρισης των κατηχούμενων σε αυτές και την περαιτέρω ανάπτυξη της όλης προσπάθειας μέσα από την αντίστοιχη ανατροφοδότηση. Τα «Συμπεράσματα» της εργασίας παρουσιάζουν και σχολιάζουν τα αποτελέσματα της έρευνας σε σχέση με το θεωρητικό-βιβλιογραφικό μέρος και συνοψίζουν τη γενική εικόνα των μερών. Συνοδεύονται από προτάσεις για την περαιτέρω έρευνα στην περιοχή. Εκεί συγκεντρώνονται και κάποιες σκέψεις οι οποίες εφαρμόστηκαν πρακτικά σε ιεραποστολικά περιβάλλοντα. Τέλος, παρατίθεται εκτενές «Παράρτημα», εμπλουτισμένο από φωτογραφίες και έγγραφα των τοπικών αρχών
description: The present work on "Catechistic Didactical Approaches in Missionary Countries of East Africa" is a postgraduate thesis which was prepared for the postgraduate studies program of the Department of Theology and was delivered in August 2018. The key to addressing this issue is personal engagement with the Orthodox Mission and personal visits, which is strongly reflected in the content of the thesis. The purpose of this work is to present the Orthodox Mission which takes place in the Patriarchate of Alexandria and, in particular, in the countries of East Africa. The ultimate goal of the work is to choose a catechistic lesson and to try to approach the natives by teaching basic orthodox principles, and recording conclusions as well as feedback. The course of the thesis resembles the methodological approach of anthropology, "field research", since the procedures carried out are based on the residence, personal testimony, personal interviews and conversations with directly involved individuals. An attempt is made to keep as many formal and objective positions as possible. Besides, the whole work is widespread, with several oral experiences, which in some cases will remain anonymous, with respect to the personal wishes of the informants. As regards the structure of the present thesis, it is structured in a first part that attempts a theoretical approach of individual theological and ecclesiastical issues that frame the issues of missionary and catechism and presents the ecclesiastical image of the countries of Africa and a second part that concerns catechism and teaching suggestions. Subsequently, the second, part constitutes the catechism-teaching proposals for the countries of Africa, the interpretation of the respondents' response to them and the further development of the whole effort through the developed respective feedback. The "Conclusions" present and comment on the results of the research in relation to the theoretical-bibliographic part and summarize the general picture of the parties. They are accompanied by proposals for further research in the region. There are also some thoughts that have been practiced in missionary environments. Finally, there is an extensive "Annex", enriched by photographs and documents from local authorities